Koordinatar: 32°43′53.04″N 35°0′19.79″E﻿

**Beit Oren** (hebraisk skrift בֵּית אֹרֶן, tyder Furuheimen) er ein kibbutz nord i Israel. Han høyrer til Hof HaCarmel regionale kommune. I 2010, Beit Oren hadde 200 medlemmar.

Geografi
--------

Kibbutzen Beit Oren ligg i hjartet av Karmelberget, like ved Karmel naturreservat nasjonalpark, eit område som ofte vert kalla «Vesle Sveits».

Historie
--------

I 1934 stod eit enkelt, arabisk hus på staden der Beit Oren ligg i dag. Det vart kjøpt i lag med landområdet rundt, og busett av ei gruppe på 15 jødiske arbeidarar. Arbeidarane planla å bygge ein by og kalle han Yaarot HaCarmel, men fleire vart drepne då staden vart angripen i 1936 under arabaropprøret.

Kibbutzen Beit Oren vart grunnlagd i 1939 av emigrantar frå Polen og Russland, delvis frå Hebraisk sosialistisk ungdom. Etter kvart fekk dei selskap av andre grupper frå Dror og Aliyat HaNoar, i tillegg til av ei gruppe frå kibbutzen Ma'agan Michael.

Før sjølvstendet til Israel var kibbutzen base for Haganah og Palmach sine undergrunnsaktivitetar mot britane. Den 9. oktober 1945, sette ei Palmach-eining ut frå Beit Oren for å setje fri 208 ulovlege emigrantar som vart haldne i Atlit interneringsleir. Etter å ha overfalle vaktene, vart dei frigjorte emigrantane førte forbi Beit Oren til kibbutzen Yagur, der dei vart skjulte for britane. Åtaket var den første anti-britiske handlinga til Palmach.

I 1980-åra leid Beit Oren store økonomiske problem, og mange mellomaldrande medlemmar flytta, slik at dei eldre medlemmane vart sitjande med gjelda og utan særlege inntekter. Kibbutz-rørsla stoppa den økonomiske støtta til kibbutzen, og ei gruppe unge individuelle vart henta inn for å gjere fundamentale endringar. I 1999 søkte åtte medlemmar av Beit Oren Høgseretten i Israel om å få avskaffe klassifiseringa som kibbutz og gjere staden om til ein fellesbusetnad.

Beit Oren etter ein brann i 2010.
Beit Oren vart hard råka av skogbrannen i Israel i 2010, som tok livet av 41 menneske og sette tusenvis av mål skogsmark i brann.

Kjelder
-------

* *Denne artikkelen bygger på «Beit Oren» frå Wikipedia på engelsk, den 8. april 2015.*
	+ *Wikipedia på engelsk oppgav desse kjeldene:*

1. ↑
2. ↑  THE UNITED RESISTANCE by Yehuda Lapidot
3. ↑  Crisis and Transformation: Kibbutzen at Century's End, Eliezer Ben-Rafael
4. ↑  *The Changing kibbutz in a Changing World*, arkivert frå originalen 27. juli 2011, henta 8. april 2015
5. ↑  Privatization brings crisis skriven av Eli askenasisk
6. ↑  *The Limits of Equality: An Economic Analysis of the Israeli kibbutz skriven av Ran Abramitzky* (PDF), arkivert frå originalen (PDF) 16. september 2006, henta 8. april 2015
7. ↑  The Renewing kibbutz[*daud lenkje*]
8. ↑  Gift seals friendship forged in flames

| * v
* d
* e
Hof HaCarmel regionale kommune |
| --- |
| Kibbutzim | Beit Oren**·** Ein Carmel**·** HaHotrim**·** Ma'agan Michael**·** Ma'ayan Tzvi**·** Nahsholim**·** Neve Yam**·** Sdot Yam |
| Moshavim | Bat Shlomo**·** Beit Hanania**·** Dor**·** Ein Ayala**·** Geva Carmel**·** HaBonim**·** Kerem Maharal**·** Megadim**·** Nir Etzion**·** Ofer**·** Tzrufa |
| Fellesbusetnader | Atlit**·** Caesarea**·** Ein Hod |
| Andre landsbyar | Ein Hawd**·** Kfar Galim**·** Kfar Tzvi Sitrin**·** Meir Shfeya |


|  |  |
| --- | --- |
| Autoritetsdata | 
* GeoNames

 |